Universis, etc. Nos officialis curie Eduensis notum facimus quod coram Roberto de S. Gengulpho, notario publico curie Eduensis, etc. Anno Domini M CCC XXII, die Sabbati post festum B. Marie Magdalene, indictione V, pontificatus sanctissimi patris ac domini Johannis, divina miseratione pape XXII anno sexto, nobilis vir Guido de Vautovello, domicellus, etc., publice recognovit se debere religiosis viris abbati, priori et conventui monasterii S. Martini Eduensis, singulis annis, in perpetuum, mense decembris, viginti solidos divionenses ex annuo redditu, pro anniversario Johannis de Vautovello patris sui defuncti. Item decem solidos turonenses parvos, pro quarta parte quadraginta solidorum dicte monete ex annuo et perpetuo redditu, pro anniversario domini Guidonis de Vautovello defuncti, militis, quorum Johannis et domini Guidonis corpora tradita sunt ecclesiastice sepulture in cimeterio monasterii S. Martini predicti. Actum anno quo supra, presentibus discreto viro magistro Guillelmo de Aisereyo, jurisperito, et Perrello de Boules, clericis.